Volume 18, Issue 2, 2007
Stellenbosch Law Review = Stellenbosch Regstydskrif - Volume 18, Issue 2, January 2007
Volume 18, Issue 2, January 2007
Author Jacques Du.Plessis
Source: Stellenbosch Law Review = Stellenbosch Regstydskrif 18, pp 217 –218 (2007)
Michael McGregor. Corbett, Hoofregter van die Republiek van Suid-Afrika vanaf 1989 tot 1996, is op Sondag, 16 September 2007 in die ouderdom van 84 jaar in Kaapstad oorlede.
Migrant workers and the right to social security : an international perspective
Author Ockert Dupper
Source: Stellenbosch Law Review = Stellenbosch Regstydskrif 18, pp 219 –254 (2007)
Migrasie toon wêreldwyd &apos;n stygende tendens. Daar word bereken dat een uit elke vyftig mense buite hul land van oorsprong woon. Wat egter ook &apos;n stygende tendens toon is die algemene en wydverspreide miskenning van die menseregte van trekarbeiders, m a w persone wat buite hulle landsgrense werk. Hierdie artikel ondersoek die rol wat internasionale instrumente (soos uitgereik en aangeneem deur die Verenigde Nasies en die Internasionale Arbeidsorganisasie) asook internasionale ooreenkomste (bilateraal en multilateral) speel om die regte van trekarbeiders te beskerm. Veral die beskerming van trekarbeiders se reg op sosiale sekerheid (wat beide sosiale versekering en sosiale bystand insluit) kom onder die loep. Alhoewel daar onlangs positiewe ontwikkelinge op internasionale vlak plaasgevind het, en die rol wat bilaterale en multilaterale ooreenkomste speel bemoedigend is, dui die artikel daarop dat daar baie ruimte vir verbetering is. Tekortkominge word uitgewys en spesifieke voorstelle vir verbeteringe word gemaak. Laastens word die kwessie van die verlening van sosiale bystand aan trekarbeiders bestudeer. Daar word bevind dat meeste lande weier om voordele wat in die geheel of gedeeltelik vanuit staatsfondse gefinansier word aan trekarbeiders te verleen. Hierdie stand van sake word gekritiseer op die basis dat dit neerkom op &apos;n miskenning van die bydrae wat trekarbeiders tot die staatskas maak deur middel van (direkte en / of indirekte) belastingbydraes, asook as &apos;n miskenning van die beginsels van sosiale geregtigheid en billikheid. Die tyd is ryp dat daar oorweging geskenk moet word aan die insluiting van &apos;n bepaling in die relevante internasionale instrumente wat &apos;n minimum vlak van sosiale bystand aan trekarbeiders waarborg.
Derrida, the conditional, and the unconditional
Source: Stellenbosch Law Review = Stellenbosch Regstydskrif 18, pp 255 –287 (2007)
In sy onlangse boek, Law and Sacrifice: Towards a Post-Apartheid Theory of Law, gee Johan van der Walt &apos;n duidelike uiteensetting van die moontlike impak van onder andere Jacques Derrida se denke op die reg. In hierdie artikel word die boek krities geanaliseer en word daar aangetoon dat Derrida se tekste vir &apos;n ander interpretasie oopstaan. Met verwysing na &apos;n aantal temas word aangetoon dat Derrida se denke meer verreikend is as in Van der Walt se model. Die onvoorwaardelike speel byvoorbeeld in Derrida se denke &apos;n kardinale rol terwyl dit bykans afwesig is in Van der Walt se model. Van der Walt beklemtoon die noodsaaklikheid van pluraliteit en die onmoontlikheid van versoening tussen verskillende sienings van die reg in &apos;n bepaalde saak. So &apos;n benadering kan konserwatiewe politieke gevolge inhou. &apos;n Ander interpretasie van Derrida, waar die onvoorwaardelike voorop staan, hou meer belofte in vir &apos;n na-apartheid regsteorie.
Share value shifting : a comparison between the anti-avoidance provisions in South African and Australian tax legislation
Author Enelia Jansen van Rensburg
Source: Stellenbosch Law Review = Stellenbosch Regstydskrif 18, pp 288 –312 (2007)
Belastingvermyding in die vorm van waardeverskuiwingsreëlings met betrekking tot aandele skep &apos;n bedreiging vir die integriteit van die Suid-Afrikaanse kapitaalwinsbelastingbedeling. As teenvoeter hiervoor bevat die Agtste Bylae tot die Inkomstebelastingwet, 58 van 1961 teenvermydingsbepalings wat daarop gemik is om hierdie vorm van belastingvermyding aan te spreek. Die artikel vergelyk hierdie bepalings met soortgelyke bepalings in die Australiese belastingwetgewing en identifiseer twee tekortkominge in die Suid-Afrikaanse bepalings: eerstens is die bepalings nie na wense met die res van die Agtste Bylae geïntegreer nie en tweedens is die omvang van die bepalings te beperk.
The Literary Judge
Author Patrick Lenta
Source: Stellenbosch Law Review = Stellenbosch Regstydskrif 18, pp 313 –330 (2007)
Alhoewel die idee van &apos;n "literêre" regter ("literary judge") reeds vir &apos;n geruime tyd in die Amerikaanse regswêreld bekend is, het dit tot dusver min aandag van Suid-Afrikaanse regsgeleerdes geniet. Hierdie artikel argumenteer dat Albie Sachs, regter in die Grondwetlike Hof, by uitstek Suid-Afrika se "literêre" regter is. Sy outobiografiese materiaal weerspieël nie net &apos;n identiteit gevorm deur literatuur nie, maar bowenal is sy uitsprake literêr in dié sin dat hulle, gemeet aan die standaarde van die tradisionele regskundige skryfpraktyk, blyke lewer van onkonvensionele retoriese formulerings en &apos;n etiese bewussyn wat eerder met literatuur verbind kan word.
The cloning of credit cards : the dolly of the electronic era
Source: Stellenbosch Law Review = Stellenbosch Regstydskrif 18, pp 331 –346 (2007)
Die EMV (Europay, Mastercard en Visa) stelsel is onlangs deur ABSA geïmplementeer. Die stelsel maak gebruik van &apos;n sogenaamde smart card skyfiekaart wat daarop gemik is om die ongemagtigde gebruik van kredietkaarte uit te skakel. Kaarte bevat spesiale skyfies met PIN-nommers wat die kaarthouer identifiseer. Alhoewel hierdie stelsel &apos;n besondere vordering in tegnologie is, kom bedrog ongelukkig nog steeds voor. Verslae van bedrog in Brittanje en Frankryk is al gerapporteer. Onderskeie probleme kan moontlik ondervind word waar die stelsel nog nie volledig geïmplementeer word nie, soos in die geval waar kaartleesmasjiene beide magnetiese kaarte en smart-kaarte aanvaar; waar smart-kaarte nie gebruik word nie, soos byvoorbeeld in die geval van tweeledige kredietkaarte; en waar internet- en telefoniese aankope gemaak word. &apos;n Belangrike vraag wat beantwoord moet word is op wie die risiko rus - op die kaarthouer of op die uitreiker? Om hierdie vraag te beantwoord, word &apos;n onderskeid getref tussen die posisie waar daar ongemagtigde gebruik van die oorspronklike kredietkaart is, en die posisie waar &apos;n afsonderlike gekloonde kaart gebruik word. Daar word dan na die beginsels van kontraktereg en deliktereg gekyk om &apos;n moontlike oplossing te vind.
The imperatives of environmental restoration due to oil pollution in Nigeria
Author Olanrewaju Fagbohun
Source: Stellenbosch Law Review = Stellenbosch Regstydskrif 18, pp 347 –363 (2007)
Die onafhanklikheidswording van Nigerië het met hoë verwagtinge gepaard gegaan. Alhoewel basiese infrastruktuur en soewereiniteit gou gevestig is, het die ekonomie, na &apos;n aanvanklike periode van groei, begin wankel en kwyn. Vroeëre vooruitgang wat in sosiale ontwikkeling gemaak is, het verweer soos die land verslegtende maatskaplike toestande en instellings, asook groterwordende armoede in die gesig gestaar het. Hoewel Nigerië se petroleumindustrie sedert die 1970s prakties die bolwerk van die land se ekonomie gevorm het, is die ontginnings- en produksie-aktiwiteite van die industrie &apos;n bron van kommer vir die Nigeriese omgewing, veral vir die olie-produserende areas. Hierdie artikel poog om die gebreke in die huidige benaderings ten opsigte van omgewingsherstel na vore te bring en om voorstelle te maak oor hoe die bestaande strukture meer doeltreffend gemaak kan word.
Divine and human reason in Stoic philosophy, Ibn Rushd and St Thomas : the common threads
Author Nazeem Goolam
Source: Stellenbosch Law Review = Stellenbosch Regstydskrif 18, pp 364 –376 (2007)
Die doel van hierdie artikel is om die idees van Goddelike Rede en menslike rede kortliks te ondersoek en om die gesamentlike idees en waardes wat in hierdie verband in die Stoïsynse, Islamitiese en Christelike tradisies te vinde is, aan te toon. Wat die Islamitiese denke betref, is die fokus op een van die grootste Moslem denkers van die Middeleeue, Ibn Rushd, wat die harmonisering van Goddelike Rede en menslike rede in sy magnum opus, Die Beslissende Verhandeling oor die Harmonie tussen Godsdiens en Filosofie, uiteengesit het. Wat die Christelike denke betref, is die fokus op Thomas Aquinas. Daar work aangedui hoe hy Goddelike Rede met menslike rede geharmoniseer het deur sy klassifikasie van die reg in vier vorms van rede. Sy begrip van die beginsel van natuurlike morele reg word ook in hierdie verband bespreek. Hopelik sal hierdie uiteensetting van veral die begrip van rede en die harmonisering van Goddelike Rede en menslike rede, bydra tot groter harmonie tussen die Christelike en Islamitiese gemeenskappe wêreldwyd.
Administrative Law in South Africa, by Cora Hoexter : book review
Author Geo Quinot
Source: Stellenbosch Law Review = Stellenbosch Regstydskrif 18, pp 377 –378 (2007)
Following the dearth of academic books on administrative law in South Africa, constitutionalisation brought about a flood of new works in this area with no less than eight books dealing comprehensively with the field published over the last eight years.
Health and Democracy : A Guide to Human Rights, Health Law and Policy in Post Apartheid South Africa, by Adila Hassim, Mark Heywood & Jonathan Berger : book review
Source: Stellenbosch Law Review = Stellenbosch Regstydskrif 18, pp 379 –380 (2007)
This comprehensive guide on health law in South Africa is certainly a must-read for all role players in the health care industry, students and legal practitioners.
Essential Social Security Law, by E. Strydom (ed). : book review
Author Rochelle Le Roux
Source: Stellenbosch Law Review = Stellenbosch Regstydskrif 18, pp 380 –381 (2007)
Social security as a legal discipline is very much a new kid on the block. Only in recent years, mainly as the result of the work of Deakin in England, have we come to understand that one of law&apos;s most recalcitrant offspring, the contract of employment, was profoundly influenced by developments in social security legislation. That realisation gives us all the more reason to explore this challenging area.